ПРЕПОРУКА

Пројекат др Дијане Милашиновић Марић ***Традиција као критеријум***

У свом професионалном раду, Дијана Милашиновић Марић, историчарка уметности, стекла је завидно искуство базирано на практичном кустоском деловању али и научно-истраживачким станицама, да би у звању доктора наука и ванредног професора, до скора предавала на Техничком факултету, одсек архитектура у Косовској Митровици. Косово и Метохија су топоними историјског, националног, културног и уметничког бића српског народа па је у данашњим ванредно кризним стањима угроженог опстанка, враћање коренима идентитетска и кулутуролошка потреба савременика.

*Традиција као критеријум*, добар наслов мултимедијалног пројекта Дијане Милашиновић Марић, може се рећи да наставља идејну матрицу проф. Лазара Трифуновића којa гласи: „Када је прошлост култ једне уметности, онда је то знак њене декаденције и опадња, када је она критеријум, онда је то симбол њеног револуционарног преображаја.“ Традиција и изворност народног стваралаштва и визатијско наслеђе инспирисали су много велике уметнике 20. века, а потреба за овом врстом дијалога, као део културног наслеђа, очит је и у новом милеинијуму, међу младим уметницима,

Полазећи од богате српске етнографске баштине Косова и Метохије, као и Рашке и дела Јужне Србије, Дијана Милашиновић Марић позвала је четрнаест аутора различитих медијских и поетских упоришта који су у свом пуном стваралачком гласу и савременим приступом овој захтевној теми остварили убедљив креативни дијалог трансформишући историјске узоре у синергијски знак 21. века. Овај разуђени мултимедијални пројекат у којем се управо тангирају другачији ауторски дискурси, разнородних уметничких дисциплина, афинитета, сензибилитета и интерпретативних језичких форми представља убедљив уметнички празнични догађај. Модел интерпретације традицијског и савременог нашао је баланс односа њихових дубоких естетичких и етичких знакова комуникације.

У основи, визуелне структуре позваних четрнаест уметника повезане су са поновним дефинисањем духовних и материјалних основа, у идејну и визуелну мапу на којој почива наше постојање у простору и времену. Уметност је и овога пута у свом креативном животу још једаном у трагању за космичком правдом.

Подршка овом изузетном и смелом професионалном концепту је неопходна, поготову што је прва изложба *Традиција као критеријум, Косово и Матохија*, тек почетак реализације идеје о амбицизоном мапирању српске регије, локалитети и подручја, планираних током неколико година. Свакако да ће представање пројекта у нашем Културном центру у Паризу продужити наглашену видиљивост овог мултифункицоналог рада преко инетрнационалних граница. Промена контекса простора и времене ствара могућност и за нова читања богатства идејног и визуелног у пројекту *Традиција као критеријум.*

Београд 9. јануара 2024. Љиљана Ћинкул, историчар уметности